Orizarja

Orizarja është fshat në komunën e Likovës.

Demografia
Fshati Orizare është ndër fshatrat të mëdhenj të komunës së Likovës me rreth 2400 banorë. Fshati është i banuar tërësisht me popullatë shqiptare të konfesionit islam dhe ka xhaminë e re të ndërtuar në vitin 2008.

Personalitete

 * Hajdar Jashari - imam i burgosur 12 vite për çështje kombëtare.
 * Ismet Jshari - i njohur si komandant Kumanova, Komandant i UÇK-ës,ra dëshmor në Kleçk.
 * Vaid Saiti- krytar i kumunës së Likovës 1992-1996.
 * Nehat Jahiu - poet

Gjeografi
Fshati Orizare, është fshat fushor ( rrafshinor ), por është edhe fshat që prek edhe rrëzat e maleve të Karadakut. Shtrihet në zonën hipsografike prej 500 metrash lartësi mbidetare. Në veri të fshatit, Orizarja kufizohet me fshatin Sllupçan, në jug me fshatin Likovë, në perëndim me fshatin Allashec dhe në lindje me fshatin Opajë.

Arsimimi
Shkolla e parë shqipe në këtë fshat do të hapet në vitin shkollor 1945/46. Ndërtesa e kësaj shkolle për herë të parë është ndërtuar më 1927, ndërsa për herë të dytë do të ndërtohet më vitin 1943. Shkolla e këtij fshati përderisa ishte e pavarur me emrin e heroit të popullit “Emin Duraku“ deri në bashkim me shkollën “Shaban Beqiri“ të fshatit Sllupçan ku pastaj shkolla e re u emërua si “Jeta e Re”.

Sport
Fshati Orizare ka klubin e futbollit "KF Vllazrimi" formuar në vitin 1972, trajneri i parë i këtij klubi ishte Shefik Selimi.

Ekonomi
Fshati Orizare merret më së shumti me bujqësi, blegtori si dhe një pjesë dërmuese e këtij fshati gjinden në kurbet. Ky fshat furnizohet me ujësjellësin e sjell nga fshati Dumanoc në gypa, nëpër malet e këtyre fshatrave, duke iu falënderuar inxhinierit të njohur Qenan Shabanit.

Toponime
Ndër toponimet e njohura të fshatit janë : përroni i fshatit (ose Përroni i Madh), Çeshma e Haxhi Xhemshitit, Juria, Erezina, Gradina, Bunari i Kurtës, Sinanakat, Livadhet, Batllaku, Drumi, Oroshka, Hajmalia, Vneshtë e Hoxhës, Vneshtë e Plakut, Dushku etj.

Lidhje të jashtme

 * www.orizarja.tk

Оризари (Община Липково) Оризари (Кумановско)